અમદાવાદ જિલ્લાના દેત્રોજ તાલુકાના છેવાડે આવેલ સુજપૂરા ગામની સરકારી પ્રાથમિક શાળામાં દલિત સમાજના બાળકો સાથે જાતિ આધારિત ભેદભાવની ચોંકાવનારી હકીકતો બહાર આવી છે.સુજપૂરા ગામની શાળામાં અભ્યાસ કરીને ધોરણ ૦૮માં પ્રથમ નંબરે પાસ થનાર મનીષાબેન છગનભાઇ નાડીયા ને પ્રવેશ ઉત્સવમાં જાહેરમાં સન્માન ન કરી તેનું અપમાન કરેલ હોઈ મનીષાને લાગી આવતા તેને આપઘાત કરવા દવા પીવા જતા તેના બાપુજી જોઈ જતા તેના હાથમાંથી દવા ઝૂંટવી લીધી હતી. આ ઘટના બાદ મનીષાએ પોતાની સાથે થયેલ ભેદભાવની વાત પરિવારને કરતા પરિવારે ન્યાય મેળવવા અને આચાર્ય સામે પગલાં ભરવા માટે જુદી જુદી જગ્યાએ લેખિત રજુઆત કરી હતી.